Diari Oficial de la Generalitat Valenciana


Sumari del DOGV 4832, del 01-09-2004 (2004/8883)

Notificació a Pollería Martínez Martínez Concepción, SL. Expedient número TO-221/2004.
--------------------------------------------------------------------------------------

### Dades del document

Número de DOGV
:   4832

Data del DOGV
:   01-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/8883


Organisme emissor
:   Conselleria de Sanitat

Tipus de document
:   Anunci

Notificació a Pollería Martínez Martínez Concepción, SL. Expedient número TO-221/2004. [2004/F8883]
  
Com que no s'ha pogut notificar directament, d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica la notificació següent:
  
En relació amb l'expedient de sol·licitud d'autorització sanitària de funcionament per a l'activitat de menjar per a emportar-se en les instal·lacions síties al carrer del 2 de Maig, 12, d'Alaquàs, propietat de Pollería Martínez Martínez Concepción, SL, i vista l'acta d'inspecció número 0430, alçada el dia 22 de juliol de 2004, en la qual s'indiquen les deficiències següents:
  
- Els servicis higiènics no disposen d'aigua corrent calenta i freda, de material de neteja i eixugament de mans ni de ventilació adequada.
  
- No té vestidors en nombre suficient i aïllats.
  
- Les instal·lacions industrials no tenen dimensions i distribució adequada, i tampoc aïllament entre locals.
  
- Els llums no tenen protecció.
  
- Les finestres i altres buits no tenen protecció de l'exterior.
  
- No té ventilació suficient.
  
- No s'eviten els corrents mecànics des de zones brutes a netes.
  
- La zona de manipulació d'aliments no té llavamans de funcionament no manual ni material de neteja ni eixugament higiènic de mans.
  
- Els equips i instal·lacions de conservació a temperatura regulada no tenen una ubicació adequada.
  
- No té control de desratització, desinfecció i desinsectació.
  
- El personal manipulador no fa unes pràctiques de manipulació correctes.
  
- Els envasos i recipients usats no s'emmagatzemen protegits de tota contaminació.
  
- En l'etiquetatge de productes no es recull la informació obligatòria.
  
S'incomplix la reglamentació següent:
  
- Capítol I, punts 2.c, 4, 5 i 9; capítol II, punt 1 (c i d) del Reial Decret 2.207/1995, pel qual s'establixen les normes d'higiene relatives als manipuladors d'aliments.
  
- Article 3, punts 3, 4 i 5; article 8, punt 3 i article 9 del Reial Decret 3.484/2000, pel qual s'establixen les normes d'higiene per a l'elaboració, distribució i comerç de menjars preparats.
  
- Article 3.b del Reial Decret 202/2000, pel qual s'establixen les normes d'higiene relativa als manipuladors.
  
Els notifiquem que està previst proposar al director territorial de Sanitat la denegació de la sol·licitud. No obstant això, disposen del termini de 10 dies, comptadors des de l'endemà de la notificació del present escrit, per presentar les al·legacions i documents que es consideren oportuns en el Centre de Salut Pública de Torrent, situat al carrer del Pintor Ribera, 28, 46073 Torrent, telèfon 03 093 54 70.